Joe Gomez

Joseph David Gomez (*23. máj 1997) je anglický profesionálny futbalista, ktorý hrá ako obranca za anglický klub Liverpool. Hrá predovšetkým ako stredný obranca, ale zvládne hrať aj na pozícii krajného obrancu.

Gomez začal svoju kariéru v Charlton Athletic, keď v 17 rokoch prenikol do prvého tímu a odohral jednu celú sezónu pred príchodom do Liverpoolu v júni 2015. Potom, čo sa Gomez etabloval ako pravidelný hráč prvého tímu, bojoval so zraneniami, ale v roku 2019 sa objavil vo finále Ligy majstrov UEFA, ktoré nakoniec Liverpool vyhral. Taktiež hral vo finále Majstrovstiev sveta klubov FIFA 2019 s Liverpoolom, ktorý túto súťaž vyhral po prvýkrát v histórii klubu. Bol súčasťou tímu, ktorý vyhral Premier League 2019/2020.

Klubová kariéra

Charlton Athletic 

Do akadémie v neďalekom Charlton Athletic nastúpil vo veku 10 rokov,debutoval za klubový tím do 18 rokov, keď mal len 13 rokov. Napriek veľkému záujmu zo strany iných klubov  Gomez podpísal svoju prvú profesionálnu zmluvu s Charltonom v októbri 2014. 12. augusta 2014 debutoval v prvom tíme pod vedením manažéra Boba Peetersa pri víťazstve 4:0 v Ligovom pohári nad Colchester United na štadióne The Valley, pričom v zápase odohral celých 90 minút na pozícii pravého obrancu. O týždeň neskôr debutoval v lige domácim víťazstvom 3:2 proti Derby County v Championship. Gomez počas svojej debutovej sezóny odohral 24 zápasov.

Liverpool

2015–2017 

20. júna 2015 podpísal Liverpool s Gomezom zmluvu na päť rokov za poplatok 3,5 miliónov libier. Debutoval proti Stoke City 9. augusta, keď nastúpil ako ľavý obranca pri výhre 1:0, a asistoval pri víťaznom góle Philippa Coutinha v 86. minúte.

13. októbra 2015 Gomez utrpel zranenie predného skríženého väzu. Do roka a do dňa sa 13. októbra 2016 vrátil k trénovaniu s klubom. 

8. januára 2017 Gomez po prvýkrat od zranenia nastúpil v základnej zostave pri domácej remíze 0:0 v FA Cupe proti Plymouth Argyle.

2017–2019 
23. augusta 2017 Gomez debutoval v Európe, a klub vyhral 4:2 nad Hoffenheimom 1899 v play-off Ligy majstrov UEFA. Kvôli zraneniu Nathaniela Clynea bol Gomez prvou voľbou pravého obrancu v prvej polovici sezóny, dokonca nastúpil v základnej zostave v zápasoch proti rivalom Arsenalu a Manchestru United.   

Koncom marca 2018 bolo potvrdené, že Gomez vynechá niekoľko nasledujúcich zápasov v dôsledku zranenia počas medzinárodného priateľského zápasu. V máji 2018 podstúpil Gomez operáciu zranenia členka, pričom Liverpool prostredníctvom svojej oficiálnej webovej stránky potvrdil, že Gomez nebude hrať v posledných zápasoch Liverpoolu v sezóne, vrátane finále Ligy majstrov 2018. Celkovo odohral Gomez počas sezóny 2017/2018 za Liverpool 31 zápasov.

V dôsledku nedostatočnej formy  obrancov Dejana Lovrena a Joëla Matipa sa Gomez dokázal presadiť ako stredný obranca a nastupoval po boku Virgila van Dijka. Dostal pochvalu za svoje výkony a získal hráča zápasu za výkon pri výhre 2:1 nad Leicesterom City.   Pokračoval v obrane klubu počas úvodnej polovice sezóny, ale v decembri utrpel zlomeninu nohy po faule obrancu Burnley Ben Meeho. Vo februári nasledujúceho roka podstúpil operáciu, aby sa rýchlejšie zotavil zo zranenia.

2019 – 2022 

Gomez začal sezónu 2019/2020 ako náhradník za Joëla Matipa, ktorý sa počas Gomezovej neprítomnosti stal oporou stredu obrany popri Virgilovi van Dijkovi. Gomez sa po zranení Matipa opäť ocitol v základnej zostave a vyslúžil si pochvalu pri množstve čistých kont počas zimných mesiacoch, počas ktorých Liverpool navýšil svoj výrazný náskok na čele tabuľky Premier League.

Gomez utrpel zranenie šľachy na ľavom kolene, počas tréningu za Anglicko a 11. novembra 2020 podstúpil úspešnú operáciu. V dôsledku toho sa Liverpool dostal do krízy zranení v strede obrany po zranení Gomeza a Virgila van Dijka. 

V máji 2022 bol Gomez nevyužitým náhradníkom vo finále FA Cupu 2021/2022, ktoré Liverpool vyhral. Bol tiež na lavičke finále Ligy majstrov v roku 2022, ktoré Liverpool prehral 1:0 nad  Realom Madrid.

2022 – súčasnosť 
7. júla 2022 podpísal s klubom novú zmluvu na päť rokov. 9. novembra 2022 bol kapitánom Liverpoolu pri víťazstve nad Derby County v treťom kole EFL Cupu 2022/23. 

Gomez reprezentoval Anglicko na úrovniach do 16, 17 a 19 rokov. V máji 2014 bol súčasťou tímu, ktorý vyhral v roku 2014 Majstrovstvá Európy hráčov do 17 rokov na Malte, hral každú minútu z piatich zápasov Anglicka a bol menovaný v tíme turnaja UEFA. 

25. augusta 2015 dostal prvú pozvánku do mužstva do 21 rokov. 30. augusta 2017 bol Gomez vyhlásený za kapitána Anglicka do 21 rokov pred začiatkom kvalifikácie na majstrovstvá Európy UEFA do 21 rokov 2019.

V novembri 2017 dostal svoju prvú pozvánku do seniorského mužstva Anglicka. Za Anglicko debutoval v zápase proti Nemecku na štadióne Wembley v priateľskom zápase, kde nastúpil ako náhradník a nahradil Phila Jonesa pri remíze 0:0. Gomez dostal v nasledujúcom zápase ocenenie pre muža zápasu za svoj výkon proti Brazílii, ktorý si vyslúžil pochvalu za množstvo zásadných zákrokov a za svoju schopnosť zastavovať útoky Neymara.

Štýl hry 
Gomez uprednostňuje hru stredného obrancu, ale môže hrať aj ako krajný obranca na oboch stranách.

Osobný život 
Gomez stretol svoju partnerku Tamaru v roku 2014 v autobuse na ceste do školy. Žijú spolu v Cheshire a majú syna. Jeho bratranec Muhammadu Faal je tiež futbalistom.

Úspechy 
Liverpool

 Premier League: 2019/20 
 FA Cup: 2021/22
 FA Community Shield: 2022 
 Liga majstrov UEFA: 2018–2019,  vicemajster: 2021–22 
 Superpohár UEFA: 2019 
 Majstrovstvá sveta klubov FIFA: 2019 

Anglicko U17

 Majstrovstvá Európy hráčov do 17 rokov: 2014 

Anglicko

 Tretie miesto v Lige národov UEFA: 2018–2019 

Individuálne

 Tím turnaja Majstrovstiev Európy hráčov do 17 rokov: 2014

Referencie

Iné projekty

Zdroj 

Anglickí národní futbalisti
Anglickí národní futbalisti do 21 rokov
Hráči FA Premier League
Hráči Liverpool FC
Hráči Charlton Athletic FC